Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) célja annak biztosítása, hogy személyes adataival mindenki maga rendelkezzen [1. § (1) bekezdés].
Paragraph Index: 903

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) célja annak biztosítása, hogy személyes adataival mindenki maga rendelkezzen [1. § (1) bekezdés]. Az adatvédelmi biztos gyakorlatában az IP-cím – amennyiben annak ismeretében a felhasználó azonosítható – személyes adatnak tekintendõ (Avtv. 2. § 1. pont). Az IP-cím személyes adat jellegét bármely fórumon történt hozzászólás esetén megõrzi. A honlap szerkesztõjének, illetve üzemeltetõjének az internetes szokásjog szerint jogában áll meghatározni, hogy milyen eszközökkel kívánja biztosítani az oldal mûködésének zavartalanságát. A felhasználó az internetes honlap felkeresésével és a regisztrálással tulajdonképpen elfogadja annak adatkezelési és moderálási elveit. Adatvédelmi szempontból nem kifogásolható, ha a szerkesztõ, illetve üzemeltetõ a fórumon való hozzászólás feltételéül szabja bizonyos személyes adatok megadását, illetve a hozzászólók IP-címét tárolja. A szerkesztõ, illetve üzemeltetõ kötelessége tájékoztatni az oldal látogatóit arról, hogy a hozzászólás kapcsán milyen mûveleteket végez a személyes adatokkal, illetve a megszerzett adatok állományának milyen sorsa lesz, hogy a felhasználók meghozhassák döntésüket: ilyen feltételek mellett igénybe kívánják-e venni az adott szolgáltatást. Amennyiben a tájékoztatás tudomásul vétele mellett a felhasználó igénybe veszi a szolgáltatást, személyes adatáról az Avtv.-ben megfogalmazott szabályok és elvek szerint rendelkezik. A fentebb leírtakkal összhangban a Magyar Tartalomszolgáltatók Egyesületének a tartalomszolgáltatásra vonatkozó mûködési, etikai és eljárási szabályzata (Tartalomszolgáltatási Kódex) 3.3. pontja rögzíti, hogy „a Tartalomszolgáltató joga és kötelessége, hogy az általa felhasználói tartalmak elhelyezésére biztosított felületekhez az ott való megnyilvánulás szabályait, normarendszerét leíró dokumentumokat csatoljon, és azokban foglaltakat a korlátozott felelõsségviselés elvének megfelelõen érvényesítse”. Az érintett személyes adatainak kezeléséhez való hozzájárulása akkor tekintendõ megadottnak, ha az megfelel az Avtv. 2. § 6. pontjában rögzített definíciónak (hozzájárulás: az érintett kívánságának önkéntes és határozott kinyilvánítása, amely megfelelõ tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körû vagy egyes mûveletekre kiterjedõ – kezeléséhez). Álláspontom szerint az mszp.hu gyakorlata és adatkezelési elvei nem sértik a hatályos adatvédelmi jogszabályokat, tekintettel arra, hogy az érintettek megfelelõ tájékoztatás mellett, önkéntesen hozhatják meg döntésüket arról, hogy bizonyos személyes adataikat a szerkesztõ, illetve az üzemeltetõ rendelkezésére bocsátják-e. A személyes adatok védelmével és a közérdekû adatok nyilvánosságával kapcsolatos kérdésekben forduljon hozzám továbbra is bizalommal. Budapest, 2005. január 25. Dr. Péterfalvi Attila (1790/A/2004) 2006/162/II. szám Az adatvédelmi biztos véleménye az úgynevezett ügynöktörvény módosítását célzó javaslattal kapcsolatban Burány Sándor úrnak frakcióvezetõ-helyettes MSZP képviselõcsoport Budapest Tisztelt Frakcióvezetõ-helyettes Úr!

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes